Document ID: /roh_data/filtered/fineweb-2-filterrobots_roh.jsonl.gz/57113

En il Tessin èn s'augmentads ils concurs d'interpresas per 11% ils emprims quatter mais da l'onn. En total èn 124 firmas en il Tessin idas concurs, quai communitgescha il servetsch d'infurmaziun economica Bisnode D&B.
Era s'augmentadas èn las insolvenzas en la Svizra centrala en il spazi Mittelland. Branschas pertutgadas spezialmain da concurs èn la gastronomia, la construcziun sco er interpresas artisanalas. En il Grischun hai dà dal schaner fin l'avrigl 36 concurs d'interpresas. L'onn passà era quai anc 58.